આ ચહેરો એટલે રાહુલનાં બહેન પ્રિયંકા ગાંધી.

એ પ્રિયંકા ગાંધી જેમણે પોતાની પ્રથમ ચૂંટણીની રેલીમાં ભાઈ રાહુલને આગળ રાખ્યા હતા.

બંનેની તસવીરો પર નજર કરીએ ત્યારે રાહુલ ગાંધી બહેન પ્રિયંકાના ખભ્ભે હાથ મૂકીને બેસેલા છે એ તસવીર સૌથી વધુ ઉભરી આવે છે.

તો પછી સવાલ એ ઉદ્ભવે છે કે પ્રિયંકા ગાંધી ક્યાં હતાં? શું પ્રિયંકા રાજકારણમાંથી ગાયબ થઈ ગયાં છે?

તમે આ વાંચ્યું કે નહીં?

ક્યાં ગયાં પ્રિયંકા ગાંધી ?

ચૂંટણીની આ મોસમમાં રાહુલ ગાંધીની સભાઓ અને નિવેદનો ખૂબ જ ચર્ચામાં રહ્યાં હતાં. 

વડા પ્રધાન મોદી પર રાહુલે મૂકેલા આક્ષેપો ખૂબ જ ચર્ચામાં રહ્યાં હતા. આ બધાની વચ્ચે રાહુલ ગાંધીને આગળ ધપાવતા બહેન પ્રિયંકા ન તો કોઈ સભામાં જોવા મળ્યાં ન તો સમાચારોમાં તેમની ચર્ચા થઈ. 

આ પહેલી એવી ચૂંટણી હતી જેમાં પ્રિયંકા ગાંધીની ચર્ચા ન થઈ.

ગુજરાતની ચૂંટણી દરમિયાન રાહુલ ગાંધીનો નવો અવતાર વારંવાર જોવા મળ્યો હતો એ વખતે પણ પ્રિયંકા સક્રિય હતાં.

કૉંગ્રેસના અધિવેશનમાં મંચ પરથી ભલે રાહુલ ગાંધી અને સોનિયા ગાંધીએ કમાન સંભાળી હોય પરંતુ તેની તૈયારીઓમાં પડદા પાછળ તો પ્રિયંકા જ હતાં. 

કૉંગ્રેસના નેતાઓના જણાવ્યા મુજબ પ્રિયંકાએ ઉત્તમ સંચાલકની જેમ નાની નાની બાબતોને ધ્યાને રાખી હતી.

એક બાજુ તેઓ મચ્છરોથી છુટકારો મેળવવા માટે સ્પ્રેનો છંટકાવ કરતા જોવા મળ્યાં હતાં તો બીજી બાજુ પડદાની પાછળ વૉકી-ટૉકી મારફતે કાર્યક્રમની વ્યવસ્થાઓ પણ સંભાળી રહ્યાં હતાં. 

એટલું જ નહીં પરંતુ મંચ પરથી ભાષણ આપનારા યુવાન વક્તાઓની યાદી પણ પ્રિયંકાએ તૈયાર કરી હતી. તેમણે આ યાદીમાં યુવાન અને અનુભવી વક્તાઓનો સમન્વય સાધવાનો પ્રયાસ કર્યો હતો.

આ કાર્યક્રમમાં પ્રિયંકાએ રાહુલ-સોનિયા સહિતના નેતાઓનાં ભાષણનાં તથ્યોની ચકાસણીની જવાબદારી પણ ઉપાડી હતી.

એ વખતે પણ લોકોનું ધ્યાન કૉંગ્રેસ અધિવેશન અને અધ્યક્ષ રાહુલ ગાંધી પર જ રહે અને તેમની તસવીર બહાર ન આવે તેની તકેદારી પ્રિયંકાએ રાખી હતી. 

પ્રિયંકા હજુ પણ સક્રિય છે

પ્રિયંકા આજે પણ સક્રિય છે. ચૂંટણીઓમાં વિજય મેળવ્યા બાદ કૉંગ્રેસ સામે સૌથી મોટો પડકાર મુખ્ય મંત્રીઓની પસંદગીનો હતો.

એ વખતે પણ માતા અને ભાઈ રાહુલ ગાંધી સાથે પસંદગીની પ્રક્રિયામાં પ્રિયંકા  જોડાયાં હતાં. 

એવી ચર્ચા છે કે નવા મુખ્ય મંત્રીઓનાં નામ પ્રિયંકાની સંમતિ બાદ જ જાહેર કરાયા હતા. 

કૉંગ્રેસના સુત્રોના મતે રાજસ્થાનમાં અશોક ગહેલોત પ્રિયંકા ગાંધીની પ્રથમ પસંદગી હતી. 

આ કારણોસર જ સચિન... \n\nમને ઉપરના લેખ માટે સારું શીર્ષક આપો.
શું પ્રિયંકા ગાંધીને પડદા પાછળ રાખવા એ કૉંગ્રેસની વ્યૂહરચના છે? : દૃષ્ટિકોણ